Argaz-nni yesɛan arrac yeḥres gma-s nni armi i as-d-yenna ansi id-yewwi anect-nni n lwiz. Dukklen akken alamma d axxam-nni n iwaɣzeniwen, yeǧǧa-t din-a, yettɛamir-d yesenɣal, armi id-wwḍen iwaɣzeniwen-nni dɣa nɣan-t, ččan-t. Turǧa-t tmeṭṭuṭ-is ur d-iruḥ ara dɣa iruḥ gma-s ad inadi fell-as. Iruḥ armi d amekkan-nni, yufa-t yemmut. Yewwi-t-id yides s axxam, tettabaɛ-it-id tefruxt seg deffir tettɣumu idammen-nni s udeffel armi tawwurt n uxxam-is. Yenna-as ula d kemm ad ternuḍ aṭṭan-im, dɣa tseḍher-d akk idammen-nni armi d axxam n iwaɣzeniwen, dɣa tebɛen-d idammen-nni wwḍen-d armi d axxam n urgaz-nni dɣa nnan-asen, ad aɣ-tesensem ass-a, sensen-ten dɣa tesla-as teqcict-nni ad hedren gar-asen belli ad ten-neččen, tenna-as i baba-s, dɣa s ṭṭul n yiḍ, ttawin-d isɣaren, snekren-asen times dɣa mmuten. Axxam-nni uɣalen garzen yekfa lḥif fell-asen, xas akken axxam-nni n gma-s yesɛan arrac uɣalen d imeɣban maɛna netta ur ten-yeǧǧi ara, gma-k d gma-k.